CELEX: 32020D1757
Language: hu
Date: 2020-11-19 00:00:00
Title: A Tanács (EU) 2020/1757 határozata (2020. november 19.) a Nemzetközi Cukortanácsban az Egyesült Királyságnak az 1992. évi nemzetközi cukormegállapodáshoz való csatlakozásával kapcsolatban az Európai Unió nevében képviselendő álláspontról

2020.11.25.   
               
               
                  HU
               
               
                  Az Európai Unió Hivatalos Lapja
               
               
                  L 396/3
               
            
         A TANÁCS (EU) 2020/1757 HATÁROZATA
         (2020. november 19.)
         a Nemzetközi Cukortanácsban az Egyesült Királyságnak az 1992. évi nemzetközi cukormegállapodáshoz való csatlakozásával kapcsolatban az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1992. évi nemzetközi cukormegállapodást (a továbbiakban: megállapodás) az Unió a 92/580/EGK tanácsi határozat (1) révén megkötötte, és a megállapodás 1993. január 1-jén hatályba lépett. A megállapodást a részes felek eredetileg három évre kötötték meg.
                  
               
                     (2)
                  
                  
                     A megállapodás 45. cikkének (2) bekezdése értelmében a Nemzetközi Cukortanács alkalmanként két évet meg nem haladó, egymást követő időszakokra meghosszabbíthatja a megállapodást. A tanács a megállapodást annak megkötése óta rendszeresen meghosszabbította további kétéves időszakokra. A megállapodás legutóbb 2019. július 10-én került meghosszabbításra és2021. december 31-ig marad hatályban.
                  
               
                     (3)
                  
                  
                     A megállapodás 41. cikke értelmében a megállapodáshoz bármely állam kormánya csatlakozhat a Nemzetközi Cukortanács által megfelelőnek ítélt feltételek mellett.
                  
               
                     (4)
                  
                  
                     2020. október 2-án az Egyesült Királyság hivatalosan kérelmezte, hogy 2021. január 1-jétől csatlakozhasson a megállapodáshoz.
                  
               
                     (5)
                  
                  
                     A Nemzetközi Cukortanács 2020. november 27-re tervezett 57. ülésén a Nemzetközi Cukortanács a megállapodássalösszhangban megállapítja az Egyesült Királyság csatlakozásának feltételeit.
                  
               
                     (6)
                  
                  
                     Helyénvaló ezért meghatározni az Unió által a Nemzetközi Cukortanácsban képviselendő álláspontot.
                  
               
                     (7)
                  
                  
                     Az Egyesült Királyság jelentős cukortermelő. Az Egyesült Királyság megállapodáshoz való csatlakozásának jóváhagyása az Unió érdekében áll.
                  
               
                     (8)
                  
                  
                     Az Egyesült Királyságnak a megállapodáshoz való csatlakozása csak a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből (2) történő kilépéséről szóló megállapodás 126. cikkében említett átmeneti időszak végét követően léphet hatályba. megállapodás az Egyesült Királyság tekintetében ezen időszak vége előtt nem alkalmazandó ideiglenesen,
                  
               ELFOGADTA EZT A HATÁROZATOT:
         
            1. cikk
            A Nemzetközi Cukortanács 2020. november 27-i 57. ülésén az Unió nevében képviselendő álláspont az, hogy jóvá kell hagyni az Egyesült Királyságnak az 1992. évi nemzetközi cukormegállapodáshoz való csatlakozását, feltéve, hogy Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 126. cikkében említett átmeneti időszak vége előtt a csatlakozás nem lép hatályba, és a megállapodás nem alkalmazandó ideiglenesen az Egyesült Királyság tekintetében.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. november 19-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 92/580/EGK határozata (1992. november 13.) az 1992. évi nemzetközi cukormegállapodás aláírásáról és megkötéséről (HL L 379., 1992.12.23., 15. o.).
         
            (2)  HL L 29., 2020.1.31., 7. o.